## El Consell subvenciona amb 120.000 euros activitats de formació per a persones majors en les universitats públiques valencianes

*** La finalitat és millorar les capacitats formatives, la integració i el desenrotllament social de les persones majors de 55 anys**

El Consell ha aprovat un conveni de col·laboració de la Conselleria d’Educació, Cultura, Universitats i Ocupació amb les cinc universitats públiques valencianes: Universitat de València (UV), Universitat Politècnica de València (UPV), Universitat d’Alacant (UA), Universitat Miguel Hernández d’Elx (UMH) i la Universitat Jaume I de Castelló (UJI), per a promoure la realització d’activitats acadèmiques dirigides al col·lectiu de persones majors durant el curs 2024-25.

La Generalitat finança amb 24.000 euros cada una de les universitats, impulsant així la posada en marxa d’una oferta formativa dirigida al col·lectiu de persones majors de 55 anys que contribuïsca a millorar les seues capacitats, tant des d’un punt de vista de formació acadèmica com de la seua integració, desenrotllament social i promoció d’un envelliment actiu.

Amb el desenrotllament d’estes activitats es pretén crear un lloc de trobada intergeneracional en el qual l’alumnat compartisca una experiència cultural, a través de diferents matèries impartides fonamentalment per personal docent universitari i complementades amb activitats socioculturals.

Fecha: 03/06/2025